હવે આપણે આ નાટકના કથાનક વિશે થોડી વાત કરીએ. સ્પાર્ટા અને એથેન્સ અલગ અલગ વિવરણોવાળા બે નગર રાજ્યો છે. સ્પાર્ટા શારીરિક બળનો મહિમા કરે છે. જ્યારે એથેન્સ ઇસ્થેટિકનો એક્સ્પીરિયન્સ કરાવડાવે છે. સ્પાર્ટામાં કુલીનશાહી છે અને એથેન્સમાં લોકશાહી છે પણ એક ક્ષણ એવી આવે છે જ્યારે ક્રિશ્યસ જેવા સોક્રેટિસના આદરણીય શિષ્યને એમ લાગે છે કે સ્પાર્ટાની કુલીનશાહી એથેન્સની સ્વાર્થી, અહિંસક રીતે હિંસક લોકશાહી કરતાં વધારે સારી છે. અને આ સંઘર્ષ બિંદુની આસપાસ આખું કથાનક એકાદિક પાત્ર-પ્રસંગોને લઈને રચાય છે. એક તરફ સોક્રેટિસ, ક્રિશ્યસ, એપોલોડોરસ, મીડિયા, ક્રિટો, ઝેન્થેપી, એસ્પેિશયા અને પેરિક્લીસ છે. તો સામે મેનો, એનેટસ, મેલેટસ આસપાસ કથા રસપ્રદ બને છે.